b'\n_START_ARTICLE_\nPoletna liga Rudi Hiti\n_START_PARAGRAPH_\nPoletna liga Rudi Hiti je vsakoletni klubski hokejski turnir, ki od leta 1992 poteka v blejski Ledeni dvorani. Poteka ob koncu avgusta in klubom slu\xc5\xbei kot pripravljalni turnir pred pri\xc4\x8detkom nove prvenstvene sezone. Turnir nosi ime Rudija Hitija, kot poklon enemu najbolj\xc5\xa1ih slovenskih hokejistov vseh \xc4\x8dasov. _NEWLINE_Turnirja se obi\xc4\x8dajno udele\xc5\xbeita oba najbolj\xc5\xa1a slovenska kluba, Acroni Jesenice in Olimpija, ter nekaj avstrijskih klubov, najpogosteje med njimi EC KAC, ob\xc4\x8dasno pa tudi klubi iz drugih dr\xc5\xbeav. Leta 2001 se je turnirja udele\xc5\xbeil eden najbolj\xc5\xa1ih evropskih klubov CSKA Moskva, ki je tudi zmagal. Skupno najve\xc4\x8d zmag na turnirju imat klub Acroni Jesenice, \xc5\xa1est, EC KAC jih ima pet, skupaj s tisto leta 2003, ko turnir uradno ni potekal zaradi odpovedi Jesenic, toda v skromni konkurenci dveh klubov in slovenske mladinske reprezentance je bil neuradno vseeno odigran. Edina preostala ve\xc4\x8dkratna zmagovalca sta Olimpija in VSV EC s po tremi zmagami.'